### Resume

Udkast til ny trafikplan for Jelling præsenteres. Med godkendelse af udkastet til trafikplanen igangsættes en offentlig høringsproces.

### Sagsfremstilling

Teknisk Udvalg besluttede 6. april 2021 at igangsætte en proces for udarbejdelse af en samlet trafikplan for [adresse]. Der foreligger nu et oplæg til trafikplanen.

Trafikplanen er udarbejdet på baggrund af en analyse af de nuværende trafikforhold i byen, herunder en gennemgang af vej- og stistrukturen, trafik- og hastighedsmålinger samt politiregistrerede trafikulykker. Der er desuden gennemført en spørgeskemaundersøgelse blandt borgerne.

Som en del af processen med udarbejdelse af trafikplanen har lokal forankring og borgerinddragelse været centralt. Der har været nedsat en trafik-samarbejdsgruppe bestående af repræsentanter fra [adresse], Bredagerskolen og [adresse]. Borgerne i Jelling har via et spørgeskema haft mulighed for at kommentere på trafikale forhold og udpege lokaliteter, hvor de mener der er behov for at forbedre forholdene. Vejle Kommune har desuden faciliteret to byværksteder, hvor interesserede borgere og elevråd fra skolerne har kunnet komme med input.

Trafikplanen præsenterer nøgletal for trafikken i Jelling samt visioner og mål for fremtidens trafik og mobilitet i byen. Visionerne er formuleret på baggrund af input fra inddragelsesprocessen. De konkrete mål er en afspejling af målene i klimaplanen og Trafiksikkerhedsplanen.

For at nå visioner og mål er der opstillet konkrete handlinger indenfor 6 temaer:

• Fodgængere og cyklister

• Kollektiv trafik og knudepunkter

• Vejnet

• Hastigheder

• Trafiksikkerhed

• Transportvaner- og adfærd

De foreslåede projekter i trafikplanen vil blive tilføjet [adresse], og vil indgå på lige fod med øvrige projekter i kommunen.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Vejomlægningen ved [adresse] bidrager til mobilitetsplanens mål om at optimere trafikken på vejfirkanten og herved reducere biltrafik i midtbyen til fordel for grøn mobilitet som cykler, gående og busser.

### Teknik- og Miljødirektøren indstiller,

|  |  |
| --- | --- |
| at | udkastet til Jelling Trafikplan godkendes og at der igangsættes en 4 ugers høringsperiode. |

### Beslutning

Godkendt.

Georg Møller var fraværende.